

**Περιεχόμενα**

**Εισαγωγή ……… 3**

1. **Προσέλευση - παραμονή στο σχολείο και αποχώρηση από αυτό …….. 4**
   1. Προσέλευση στο σχολείο
   2. Παραμονή στο σχολείο - Διάλειμμα
   3. Αποχώρηση από το σχολείο
   4. Φοίτηση - Απουσίες μαθητών και μαθητριών
2. **Συμπεριφορά μαθητών/τριών - Παιδαγωγικός έλεγχος ……… 8**
   1. Δικαιώματα – Υποχρεώσεις της Διεύθυνσης
   2. Δικαιώματα – Υποχρεώσεις των εκπαιδευτικών
   3. Δικαιώματα – Υποχρεώσεις των μαθητών και μαθητριών
   4. Παιδαγωγικός έλεγχος

**3. Πρόληψη φαινομένων Βίας και Σχολικού Εκφοβισμού ……… 13**

**4. Σχολικές Εκδηλώσεις – Δραστηριότητες ……….. 15**

**5. Συνεργασία Σχολείου - Οικογένειας - Συλλόγου Γονέων/Κηδεμόνων ……… 16**

**6. Ποιότητα του σχολικού χώρου ……… 17**

6.1 Καθαριότητα του σχολικού χώρου

6.2 Πολιτική του Σχολείου για την προστασία από πιθανούς κινδύνους

**7. Ανατροφοδότηση - προτάσεις βελτίωσης ……… 18**

**ΠΗΓΕΣ ………… 21**

**Εσωτερικός Κανονισμός Λειτουργίας**

**Εισαγωγή**

Εσωτερικός Κανονισμός Λειτουργίας του Σχολείου, σύμφωνα με την [Υ.Α. 109697/ΓΔ4/24-09-2024/ ΦΕΚ 5387 Β΄ / 26-09-2024),](file:///C:\Users\5ο%20Γυμνάσιο\Downloads\Υ.Α.%20109697\ΓΔ4\24-09-2024%20(ΦΕΚ%205387%20Β΄%2026-09-2024)%20%20και%20την%20Υ.Α.%2010279\ΓΔ4\10-09-2024%20(ΦΕΚ%205130%20Β΄)%20όπως%20αυτή%20τροποποιήθηκε%20με%20την%20με%20αριθμ.%20Υ.Α.%20109697\ΓΔ4\26-09-2024%20(ΦΕΚ%205387%20Β΄))  βασίζεται σε όσα προβλέπονται από την πολιτεία για την εκπαίδευση και τη λειτουργία των δημόσιων και ιδιωτικών Σχολείων και στις αποδεκτές παιδαγωγικές αρχές, λαμβάνοντας υπόψη τις ιδιαίτερες συνθήκες λειτουργίας του Σχολείου και τα χαρακτηριστικά της τοπικής σχολικής και ευρύτερης κοινότητας.

Με τον όρο Εσωτερικός Κανονισμός Λειτουργίας του σχολείου νοείται το σύνολο των όρων και των κανόνων που αποτελούν προϋποθέσεις για να πραγματοποιείται ανενόχλητα, μεθοδικά και αποτελεσματικά το έργο του σχολείου. Επιπλέον, ο Εσωτερικός Κανονισμός Λειτουργίας του σχολείου αποτελεί σημαντικό παιδαγωγικό μέσο που βοηθά στην ομαλή σχολική ζωή, στη συνεργασία, στην αλληλεγγύη, στον δημοκρατικό διάλογο και στην αποδοχή της διαφορετικότητας.

Ο Κανονισμός, περιλαμβάνει όρους και κανόνες, κατανομή αρμοδιοτήτων και ευθυνών, δικαιωμάτων και υποχρεώσεων, για όλα τα μέλη της σχολικής κοινότητας, οι οποίοι αφενός εμπεδώνουν τη δημοκρατική λειτουργία του σχολείου και αφετέρου διαμορφώνουν ένα παιδαγωγικό και διδακτικό κλίμα που διευκολύνει την απρόσκοπτη, μεθοδική και αποτελεσματική λειτουργία του.

Η συμμετοχή οποιουδήποτε ατόμου στη σχολική ζωή σημαίνει αυτόματα την ανεπιφύλακτη αποδοχή και σχολαστική τήρηση του σχολικού κανονισμού, στο σύνολό του.

**Σύνταξη, έγκριση και τήρηση του Κανονισμού**

Ο Εσωτερικός Κανονισμός Λειτουργίας συντάχθηκε και επικαιροποιήθηκε ύστερα από εισήγηση της Διευθύντριας της σχολικής μονάδας, με τη συμμετοχή όλων των μελών του Συλλόγου Διδασκόντων, των μελών του Διοικητικού Συμβουλίου του Συλλόγου Γονέων και Κηδεμόνων, του εκπροσώπου του οικείου Δήμου, καθώς και του Προεδρείου του δεκαπενταμελούς μαθητικού συμβουλίου.

Ο Εσωτερικός Κανονισμός Λειτουργίας με την έναρξη του σχολικού έτους κοινοποιείται σε όλους του γονείς/κηδεμόνες και αναρτάται στον ιστότοπο του Σχολείου. Μια συνοπτική μορφή του διανέμεται και συζητείται διεξοδικά με όλους τους/τις μαθητές/-τριες του Σχολείου.

Η ακριβής τήρησή του αποτελεί ευθύνη και υποχρέωση της Διεύθυνσης του Σχολείου, των εκπαιδευτικών, των μαθητών/-τριών και των γονέων/ κηδεμόνων των ασκούντων την επιμέλεια.

Ο Κανονισμός επικαιροποιείται σε τακτά χρονικά διαστήματα, μέσω της προβλεπόμενης από τον νόμο διαδικασίας

## **Προσέλευση - παραμονή στο σχολείο και αποχώρηση από αυτό**

## ***Λειτουργία του σχολείου***

## **Διδακτικό ωράριο - Σχολικό και Διδακτικό Έτος**

Η έναρξη, η λήξη, η διάρκεια μαθημάτων του υποχρεωτικού προγράμματος και τα διαλείμματα καθορίζονται από σχετική απόφαση του Υ.ΠΑΙ.Θ.Α. και ανακοινώνεται στην ιστοσελίδα του Σχολείου. Το διδακτικό έτος ορίζεται από την 1η Σεπτεμβρίου κάθε έτους και λήγει την 30η Ιουνίου του επόμενου έτους ([Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 1 παρ. 2&3.](file:///C:\Users\5ο%20Γυμνάσιο\Downloads\Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%201%20παρ.%202&3))

## **Ωρολόγιο Πρόγραμμα του Σχολείου**

## [(ΥΑ 94207/Δ2/29-07-2021, ΦΕΚ 3791/Β/13-08-2021, διόρθωση σφάλματος στο ΦΕΚ 4064/Β/06-09-2021)](file:///C:\Users\5ο%20Γυμνάσιο\Downloads\(ΥΑ%2094214\Δ2\29-07-2021,%20ΦΕΚ%203791\Β\13-08-2021,%20διόρθωση%20σφάλματος%20στο%20ΦΕΚ%204064\Β\06-09-2021))

Το Σχολείο μας εφαρμόζει το Ωρολόγιο Πρόγραμμα, όπως αυτό ορίζεται από τις εγκυκλίους του Υ.ΠΑΙ.Θ.Α. Οι γονείς/κηδεμόνες ενημερώνονται έγκαιρα για προγραμματισμένες ή έκτακτες (γνωστές, όμως, εκ των προτέρων) αλλαγές που προκύπτουν στο Ωρολόγιο Πρόγραμμα, κατά τη διάρκεια του

σχολικού έτους, όπως, επίσης, και αλλαγές που σχετίζονται με αλλαγή διδασκόντων/-ουσών ως προς τα γνωστικά αντικείμενα.

* 1. ***Προσέλευση στο σχολείο***

**(**[Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 20](file:///C:\Users\5ο%20Γυμνάσιο\Downloads\Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%2020%20παρ.7))

Η έγκαιρη προσέλευση των μαθητών/-τριών στο σχολείο, η αποχώρησή τους, καθώς και η τακτική και ανελλιπής φοίτηση, αποτελούν βασικά στοιχεία της εκπαιδευτικής διαδικασίας.

Οι μαθητές προσέρχονται στο σχολείο 10 λεπτά πριν χτυπήσει το κουδούνι για την πρωινή συγκέντρωση, η οποία γίνεται στις 8:15΄, και παραμένουν στο προαύλιο, μέχρι την πραγματοποίηση της πρωινής προσευχής.

Επισημαίνουμε ότι η καθυστερημένη προσέλευση μαθητή/-τριας μετά την είσοδο του/της εκπαιδευτικού εντός της αίθουσας θεωρείται απουσία.

Οι μαθητές/-τριες που προσέρχονται αργοπορημένοι/-νες παρουσιάζονται αμέσως στο γραφείο της Διεύθυνσης, παραμένουν σε καθορισμένο, εκ των προτέρων, χώρο στο σχολείο και εισέρχονται στην τάξη τους, μετά την ολοκλήρωση της διδακτικής ώρας.

Για επαναλαμβανόμενες απουσίες που πραγματοποιούνται σε ώρες του ημερήσιου προγράμματος (συμπεριλαμβανομένης της πρώτης ή τελευταίας ώρας), μεμονωμένες ή συνεχείς, χωρίς να έχει καμία την άδεια του/της Διευθυντή/-ντριας του σχολείου, αναζητούνται οι λόγοι και πραγματοποιούνται ενέργειες παιδαγωγικού χαρακτήρα που, ενδεχομένως, κρίνονται απαραίτητες. ([Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 20](file:///C:\Users\5ο%20Γυμνάσιο\Downloads\Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%2020))

* 1. ***Παραμονή στο σχολείο – Διάλειμμα***

## ***Κατά τη διάρκεια του μαθήματος***

* Οι μαθητές εισέρχονται στην τάξη αμέσως μόλις χτυπήσει το κουδούνι.
* Οι θέσεις των μαθητών/-τριών μέσα στην αίθουσα διδασκαλίας καθορίζονται σε συνεργασία με τον/την υπεύθυνο καθηγητή/-τρια του τμήματος και τη Δ/νση του σχολείου. Προσωρινή αλλαγή θέσης επιτρέπεται μόνον ύστερα από συνεννόηση με τον/την εκάστοτε διδάσκοντα/-ουσα καθηγητή/- τρια, αφού ληφθεί υπόψη ο λόγος και μόνον κατά τη δική του/της διδακτική ώρα.
* Κανένας – καμία μαθητής/-τρια από τους/τις προσελθόντες/-ούσες στο σχολείο δεν επιτρέπεται να απουσιάσει από την αίθουσα διδασκαλίας, χωρίς αυτό να γνωστοποιηθεί αμέσως στη Διεύθυνση του Σχολείου, η οποία υποχρεούται να λάβει μέτρα για την ασφάλεια των μαθητών που βρίσκονται, για οποιονδήποτε λόγο, εκτός της αίθουσας (πχ. ασθένεια). Για την αυθαίρετη απουσία μαθητή/-τριας ενημερώνεται ο κηδεμόνας του.
* Η αφομοίωση της διδασκαλίας και η συμμετοχή στη διδακτική διαδικασία προϋποθέτει αυξημένο βαθμό συγκέντρωσης. Αποκλίσεις των μαθητών/-τριών από τη δημοκρατική συμπεριφορά, από τους όρους της ισότιμης συμμετοχής τους στην εκπαιδευτική-διδακτική διαδικασία, από τον οφειλόμενο σεβασμό προς τον/την εκπαιδευτικό, τον/ την συμμαθητή/-τρια και τη σχολική περιουσία, θεωρούνται παραπτώματα. Ο καθηγητής, ως βασικός υπεύθυνος, επιλέγει σε κάθε περίπτωση τρόπους για την ομαλή διεξαγωγή του μαθήματος.
* Σε περίπτωση που μαθητής/-τρια παρουσιάζει διαταρακτική συμπεριφορά και δεν συμμορφώνεται με τις προτροπές/παρατηρήσεις του/της καθηγητή/-τριας ή/και η συμπεριφορά του είναι απαξιωτική ή υποτιμητική ή προσβλητική προς άλλους στην αίθουσα διδασκαλίας τότε ο/η διδάσκων/-ουσα θα πρέπει να λάβει το εκπαιδευτικό μέτρο της ωριαίας απομάκρυνσης. Στην περίπτωση αυτή, ο/η μαθητής/-τρια οφείλει άμεσα και αδιαμαρτύρητα να αποχωρήσει από την αίθουσα διδασκαλίας και να πάει στην Διευθύντρια του Σχολείου. Επισημαίνεται ότι όλα τα παιδαγωγικά μέτρα, εκτός της προφορικής παρατήρησης, καταχωρίζονται στο Βιβλίο Καταγραφής Ενεργειών Υποστήριξης Εύρυθμης Λειτουργίας.
* Σε περίπτωση που σε μαθητή/-τρια επιβληθεί ωριαία απομάκρυνση από την αίθουσα διδασκαλίας, οφείλει αμέσως να παρουσιαστεί και να παραμείνει στη διάθεση της Διεύθυνσης, λαμβάνοντας απουσία.
* Η κατανάλωση φαγητού και ποτού περιορίζεται μόνο στις ώρες των διαλειμμάτων και όχι κατά τη διάρκεια των μαθημάτων.
* Οι παρατηρήσεις εκ μέρους του/της διδάσκοντα-ουσας, που αφορά τη συμπεριφορά των μαθητών/- τριών της τάξης, γίνονται απόλυτα σεβαστές. Για οποιαδήποτε διαφωνία, αφού πρώτα συμμορφωθούν με αυτό που τους υποδεικνύει ο/η διδάσκων/-ουσα, οι μαθητές/-τριες έχουν το δικαίωμα να απευθυνθούν στον ίδιο τον διδάσκοντα/-ουσα ή στη Διεύθυνση του σχολείου, μετά το πέρας της διδακτικής ώρας.

## ***Διάλειμμα***

Με την ολοκλήρωση κάθε διδακτικής ώρας, οι μαθητές/-τριες αποχωρούν από την τάξη και ο/η εκπαιδευτικός εξέρχεται τελευταίος/-α, αφού κλειδώσει την αίθουσα.

Το διάλειμμα είναι χρόνος σωματικής και πνευματικής ξεκούρασης, ανάπτυξης κοινωνικών σχέσεων, αλλά και χρόνος ικανοποίησης σωματικών αναγκών (φαγητό, νερό, τουαλέτα). Οι μαθητές/-τριες αλληλοεπιδρούν αρμονικά και για οποιοδήποτε πρόβλημα ή δυσκολία αντιμετωπίζουν, απευθύνονται στον εφημερεύοντα εκπαιδευτικό που βρίσκεται στον συγκεκριμένο χώρο.

* Κατά τη διάρκεια του διαλείμματος οι μαθητές/-τριες οφείλουν να βγαίνουν στον αύλειο χώρο που έχει καθοριστεί από τον Σύλλογο Διδασκόντων/ουσών, ώστε να αποφεύγεται ο συνωστισμός στις αίθουσες διδασκαλίας και στους διαδρόμους και να μειώνεται η πιθανότητα ατυχημάτων και η διασπορά ιώσεων.
* Σε περίπτωση κακοκαιρίας ορίζονται από τον Σύλλογο Διδασκόντων/-ουσών οι πλέον κατάλληλοι χώροι για την παραμονή των μαθητών/-τριών.
* Οι μαθητές/-τριες που είναι άρρωστοι/-στες ενημερώνουν τον εφημερεύοντα καθηγητή, ο οποίος θα επιλαμβάνεται του θέματος, κατά περίπτωση και κατά την κρίση του. Αν κάποιος/-α διδάσκων/-ουσα απουσιάζει τότε το τμήμα είτε παραμένει στην τάξη του, είτε μετακινείται σε κατάλληλο χώρο, πάντα με την επίβλεψη καθηγητή/-τριας.
  1. ***Αποχώρηση από το σχολείο***

([ΥΑ 109697/ΓΔ4/24-09-2024 (ΦΕΚ 5387 Β΄ 26-09-2024)](file:///C:\Users\5ο%20Γυμνάσιο\Downloads\ΥΑ%20109697\ΓΔ4\24-09-2024%20(ΦΕΚ%205387%20Β΄%2026-09-2024))

* Η παραμονή των μαθητών στους χώρους του σχολείου είναι υποχρεωτική για όλες τις ώρες του ωρολογίου προγράμματος.
* Η έξοδος των μαθητών επιτρέπεται μόνον κατόπιν ειδικής άδειας της Διεύθυνσης και εφόσον έχει ενημερωθεί ο γονέας/κηδεμόνας· ποτέ αυθαίρετα. Αν παρουσιαστεί ανάγκη έκτακτης αποχώρησης, κατά τη διάρκεια του σχολικού ωραρίου (π.χ. ασθένεια), ενημερώνεται ο γονέας/κηδεμόνας/ ασκών την επιμέλεια, για να παραλάβει το παιδί του/της, εφόσον αυτό είναι ανήλικο, και το παραλαμβάνει, αφού πρώτα ενυπόγραφα δηλώσει ενώπιον της Διεύθυνσης της σχολικής μονάδας το γεγονός αυτό.
* Σε περίπτωση αυθαίρετης αποχώρησης, ενημερώνεται ο/η γονέας - κηδεμόνας.
* Μετά το τέλος των μαθημάτων, οι μαθητές/-τριες απομακρύνονται αμέσως από το σχολείο και τον περιβάλλοντα χώρο. Στην περίπτωση που ολοκληρωθεί το σχολικό πρόγραμμα, πριν τη λήξη του ωραρίου, οι μαθητές/-τριες αποχωρούν από το σχολείο κατόπιν επικοινωνίας – ενημέρωσης και ενυπόγραφης συναίνεσης των γονέων ή των κηδεμόνων τους.
* Τέλος, εάν κάποιος γονέας/κηδεμόνας χρειαστεί, για ειδικό λόγο, να πάρει το παιδί του, πριν τη λήξη των μαθημάτων, χρειάζεται να ενημερώσει τη Διεύθυνση του Σχολείου.
  1. ***Φοίτηση - Απουσίες μαθητών και μαθητριών***

([Υ.Α. 102791/ΓΔ4/10-09-2024 (ΦΕΚ 5130 Β ́, άρθρα 20, 21, 24, 25 & 26 )](C:\\Users\\5ο Γυμνάσιο\\Downloads\\Υ.Α. 10279\\ΓΔ4\\10-09-2024 (ΦΕΚ 5130 Β ́) άρθρα 20& 25)

Για την τακτική παρακολούθηση της φοίτησης των μαθητών/-τριών ευθύνονται εξ ολοκλήρου οι κηδεμόνες τους. Οι γονείς/κηδεμόνες οφείλουν να ενημερώνουν το Σχολείο για την απουσία των παιδιών τους. Η ελλιπής φοίτησή τους, και μάλιστα χωρίς σοβαρό λόγο, δυσχεραίνει τόσο το σχολικό έργο όσο και την πρόοδό τους.

* **Η προαγωγή και η απόλυση** των μαθητών/-τριών εξαρτάται εκτός από την επίδοσή τους κι από την τακτική τους φοίτηση στο σχολείο κατά τη διάρκεια του διδακτικού έτους. Η φοίτηση συνεπάγεται το δικαίωμα και την υποχρέωση παρακολούθησης όλων των μαθημάτων που αναφέρονται στο πρόγραμμα σπουδών. Ως παρακολούθηση νοείται η τακτική παρακολούθηση καθώς και η έγκαιρη προσέλευση στα μαθήματα που αναφέρονται στο Ωρολόγιο Πρόγραμμα.
* **Χαρακτηρισμός φοίτησης -συνέπειες**

Η φοίτηση όλων των μαθητών/τριών χαρακτηρίζεται ως **επαρκής ή ανεπαρκής** με βάση το γενικό σύνολο των απουσιών που σημειώθηκαν κατά τη διάρκεια του διδακτικού έτους.

***Επαρκής*** χαρακτηρίζεται η φοίτηση μαθητών/τριών εφόσον:

**α)** το σύνολο των απουσιών που σημειώθηκαν κατά το τρέχον διδακτικό έτος, ανεξάρτητα από τον λόγο στον οποίο οφείλονται, **δεν υπερβαίνουν τις πενήντα (50)**

**β)** το σύνολο των απουσιών δεν υπερβαίνει τις εκατό δεκατέσσερις (114), από τις οποίες οι πάνω από τις πενήντα (50) είναι δικαιολογημένες ή οφείλονται σε ασθένεια που βεβαιώνεται σύμφωνα με τα όσα ορίζονται στο άρθρο 26.

***Ανεπαρκής*** χαρακτηρίζεται η φοίτηση μαθητή/-τριας, που σημείωσε πάνω από τις πενήντα (50) ΑΔΙΚΑΙΟΛΟΓΗΤΕΣ απουσίες και δεν εμπίπτει στην περ. β) της παρ. 2 της παρούσης Υ.Α. 102791/ΓΔ4/10-09-2024 (ΦΕΚ 5130 Β ́, άρθρο 25).

***Οι μαθητές/τριες των οποίων η φοίτηση χαρακτηρίζεται ως ανεπαρκής είναι υποχρεωμένοι/ες να επαναλάβουν τη φοίτησή τους στην ίδια τάξη.***

* Οι απουσίες αριθμούνται ανά μία (1) για κάθε διδακτική ώρα. Απουσία μαθητή-τριας από πολιτιστικές ή αθλητικές εκδηλώσεις που πραγματοποιούνται στο πλαίσιο του ωρολογίου προγράμματος του σχολείου θεωρείται αδικαιολόγητη απουσία από όσες διδακτικές ώρες προβλέπει το ωρολόγιο πρόγραμμα την ημέρα της πραγματοποίησής τους. Απουσία μαθητή/-τριας από εορταστικές επετειακές εκδηλώσεις του σχολείου θεωρείται αδικαιολόγητη απουσία από όσες διδακτικές ώρες προβλέπει το ωρολόγιο πρόγραμμα την ημέρα της πραγματοποίησής τους.
* Στις εκδρομές στις οποίες δεν συμμετέχουν οι μαθητές/-τριες χωρίς όμως να παραμένουν στο σχολείο προκειμένου να παρακολουθήσουν ειδικά διαμορφωμένο ωρολόγιο πρόγραμμα ή δεν συμμετέχουν σε σχολικές δραστηριότητες με απόφαση του Συλλόγου Διδασκόντων/-ουσών, σύμφωνα με τα προβλεπόμενα στην οικεία υπουργική απόφαση, οι απουσίες καταχωρίζονται ως αδικαιολόγητες απουσίες.
* Απουσία μαθητή/τριας από περίπατο χωρίς χρήση μεταφορικού μέσου θεωρείται απουσία από όλα τα ωριαία μαθήματα που προβλέπει το ωρολόγιο πρόγραμμα την ημέρα της πραγματοποίησής του. Σε περίπτωση που, κατά την πλήρως αιτιολογημένη κρίση του Συλλόγου Διδασκόντων/-ουσών, η συμμετοχή του/της μαθητή/τριας στον περίπατο ήταν εκ των πραγμάτων αδύνατη, οι απουσίες αυτές δεν λαμβάνονται υπόψη στον χαρακτηρισμό φοίτησης.
* Η καθυστερημένη προσέλευση μαθητή/-τριας μετά την είσοδο του/της εκπαιδευτικού εντός της αίθουσας θεωρείται απουσία.

1. **Συμπεριφορά μαθητών/-τριών - Παιδαγωγικός έλεγχος** ([Υ.Α. 102791/ΓΔ4/10-09-2024 (ΦΕΚ 5130 Β΄)](file:///C:\Users\30694\Desktop\Υ.Α.%2010279\ΓΔ4\10-09-2024%20(ΦΕΚ%205130%20Β΄)άρθρο%2027) άρθρο 27)

Σε κάθε σχολείο ο Σύλλογος των Διδασκόντων/-ουσών αποφασίζει τη λήψη των μέτρων που θεωρεί απαραίτητα για την οργάνωση της σχολικής ζωής με τρόπο που να διαμορφώνεται καλό σχολικό κλίμα επικοινωνίας, διαλόγου και εμπιστοσύνης ανάμεσα σε εκπαιδευτικούς και μαθητές/-τριες και ενημερώνει τον Σύλλογο Γονέων και τις Μαθητικές Κοινότητες. Στην υποστήριξη των μαθητών/-τριών και στην προαγωγή του καλού κλίματος συμβάλλουν επιπλέον ο Σύμβουλος Σχολικής Ζωής, οι ειδικοί επιστήμονες της Επιτροπής Διεπιστημονικής Υποστήριξης (Ε.Δ.Υ.) αν έχει συσταθεί και λειτουργεί εντός του σχολείου, ο Σύμβουλος Παιδαγωγικής Ευθύνης του σχολείου καθώς και ο/η ψυχολόγος και ο/η κοινωνικός/ή λειτουργός.

* 1. ***Δικαιώματα – Υποχρεώσεις της Διεύθυνσης***

Η Διεύθυνση συμβάλλει στη δημιουργία κλίματος δημοκρατικής συμπεριφοράς των διδασκόντων/ουσών και των μαθητών/τριών και είναι υπεύθυνη, σε συνεργασία με τους/τις διδάσκοντες/-ουσες, για την τήρηση της εύρυθμης λειτουργίας του σχολείου. Απευθύνει στους/στις διδάσκοντες/-ουσες, όταν είναι απαραίτητο, συστάσεις βέλτιστης υλοποίησης του εκπαιδευτικού έργου.

Λαμβάνει μέριμνα για την εξασφάλιση παιδαγωγικών μέσων και εργαλείων, την καλή χρήση τους στη σχολική τάξη και τη λειτουργικότητα της σχολικής μονάδας. Είναι υπεύθυνη, μαζί με τους εκπαιδευτικούς, για την καθαριότητα και αισθητική των χώρων του σχολείου, καθώς και για την προστασία της υγείας και της ασφάλειας των μαθητών. Ενημερώνει τον Σύλλογο των Διδασκόντων/-ουσών για την εκπαιδευτική νομοθεσία, τις εγκυκλίους και τις αποφάσεις που αφορούν τη λειτουργία του Σχολείου και την εφαρμογή των προγραμμάτων εκπαίδευσης. Λαμβάνει μέριμνα για την εξασφάλιση παιδαγωγικών μέσων και εργαλείων που υποβοηθούν τη διδασκαλία, την καλή χρήση τους στη σχολική τάξη, τη συντήρησή και την αντικατάστασή τους, σε περίπτωση φθοράς. Συμβάλλει στη δημιουργία ήρεμου, μαθησιακού και συμπεριληπτικού κλίματος, το οποίο θα εξασφαλίζει την καλύτερη δυνατή σχέση εκπαιδευτικών-μαθητών. Προσπαθεί να προλαμβάνει τις εντάσεις και τις προβληματικές συμπεριφορές πριν να υπάρξει αναγκαιότητα λήψης εκπαιδευτικών μέτρων.

Έχει την τελική ευθύνη για την τήρηση του Εσωτερικού Κανονισμού από όλα τα μέλη της σχολικής κοινότητας. Συνεργάζεται αρμονικά και υποστηρίζει, στο πλαίσιο της αποστολής του σχολείου, την καλή και δημοκρατική λειτουργία των μαθητικών κοινοτήτων.

* 1. ***Δικαιώματα – Υποχρεώσεις των εκπαιδευτικών***

Οι εκπαιδευτικοί επιτελούν έργο υψηλής κοινωνικής ευθύνης. Στο έργο τους περιλαμβάνεται η καλή διδασκαλία και η κατάκτηση των προβλεπόμενων από τα Προγράμματα Σπουδών γνώσεων, δεξιοτήτων και στάσεων από τους μαθητές, καθώς και η κοινωνικοποίησή τους. Η πρόοδος, η οικονομική ανάπτυξη, ο πολιτισμός και η συνοχή της κοινωνίας εξαρτώνται σε μεγάλο βαθμό από την ποιότητα της παρεχόμενης εκπαίδευσης και κατ' επέκταση από το έργο των εκπαιδευτικών.

* Αντιμετωπίζουν τους μαθητές με ευγένεια, κατανόηση και σεβασμό προς την προσωπικότητά τους.
* Συμβάλλουν στη διαμόρφωση ενός σχολικού κλίματος που δημιουργεί στους μαθητές αισθήματα ασφάλειας, εμπιστοσύνης και άνεσης να απευθύνονται στους εκπαιδευτικούς για βοήθεια, όταν αντιμετωπίζουν τυχόν πρόβλημα, χωρίς, όμως, ποτέ να ξεχνάνε τον διακριτό τους ρόλο.
* Αντιμετωπίζουν τους μαθητές με δημοκρατικό πνεύμα, ισότιμα και δίκαια, χωρίς να κάνουν διακρίσεις υπέρ ή σε βάρος ορισμένων μαθητών.
* Καλλιεργούν και εμπνέουν σ’ αυτούς, κυρίως με το παράδειγμά τους, δημοκρατική συμπεριφορά.
* Ενδιαφέρονται για τις συνθήκες ζωής των μαθητών/-τριών στην οικογένεια και στο ευρύτερο κοινωνικό περιβάλλον, λαμβάνοντας υπόψη τους παράγοντες που επηρεάζουν την πρόοδο και τη συμπεριφορά αυτών και υιοθετούν κατάλληλες παιδαγωγικές ενέργειες, ώστε να αντιμετωπισθούν πιθανά προβλήματα.
* Συνεργάζονται με τον/τη Διευθυντή/-ντρια, τους γονείς και τους αρμόδιους Σ.Ε. για την καλύτερη δυνατή παιδαγωγική αντιμετώπιση προβλημάτων συμπεριφοράς, σεβόμενοι την προσωπικότητα και τα δικαιώματα των μαθητών.
* Μεριμνούν για τη δημιουργία κλίματος αρμονικής συνεργασίας, συνεχούς και αμφίδρομης επικοινωνίας με τους γονείς και κηδεμόνες των μαθητών/τριών και τους ενημερώνουν για τη φοίτηση, τη διαγωγή και την επίδοση των παιδιών τους.

Ο Σύλλογος Διδασκόντων/-ουσών έχει την ευθύνη της εφαρμογής των προβλεπόμενων παιδαγωγικών κατευθύνσεων, σύμφωνα με τις ιδιαιτερότητες του σχολείου. Έχει την παιδαγωγική ευθύνη να προβαίνει σε ενέργειες και να εφαρμόζει πρακτικές για τη δημιουργία εντός της σχολικής μονάδας κατάλληλων προϋποθέσεων για την υλοποίηση των στόχων της εκπαίδευσης και για τη διαπαιδαγώγηση των μαθητών/τριών, ώστε να σέβονται τους διαφορετικούς ρόλους και να αναγνωρίζουν την ανάγκη τήρησης των κανόνων. Για τον σκοπό αυτό, πρέπει να χρησιμοποιεί όλους τους διαθέσιμους τρόπους, ιδίως συμβουλευτικές συναντήσεις με τις υποστηρικτικές εκπαιδευτικές δομές, διαδικασία διαμεσολάβησης, για τη βελτίωση της συμπεριφοράς του/της μαθητή/-τριας, την ενίσχυση της ατομικής υπευθυνότητάς του/της, καθώς και για την αντιμετώπιση κάθε αποκλίνουσας συμπεριφοράς που επιδεικνύει ο/η μαθητής/-τρια εντός και εκτός σχολικής μονάδας. Επιπλέον, δύναται να εφαρμόσει παιδαγωγικά μέτρα με γνώμονα το συμφέρον των μαθητών/-τριών που παρουσιάζουν αποκλίνουσα συμπεριφορά εντός και εκτός σχολικής μονάδας.

* 1. ***Δικαιώματα – Υποχρεώσεις των μαθητών και μαθητριών***

Η συμπεριφορά των μαθητών/-τριών πρέπει να διέπεται από δημοκρατικό ήθος, σεβασμό στον εκπαιδευτικό, στο διοικητικό και βοηθητικό προσωπικό, στους/στις συμμαθητές/-τριες τους, στη σχολική περιουσία, καθώς και στη δική τους προσωπικότητα. Απαγορεύεται κάθε είδος βίας, λεκτικής, σωματικής, ψυχολογικής ή άλλης μορφής, καθώς και επικίνδυνα παιχνίδια ή αστεία, τα οποία μπορεί να οδηγήσουν σε ατυχήματα.

* Αποδέχονται πως κάθε μάθημα έχει τη δική του ιδιαίτερη παιδευτική αξία και αποδίδουν στο καθένα την απαιτούμενη προσοχή.
* Υποστηρίζουν και διεκδικούν τη δημοκρατική συμμετοχή τους στις διαδικασίες λήψης αποφάσεων στο πλαίσιο των αρμοδιοτήτων που τους δίνει η νομοθεσία, συμβάλλοντας στην εφαρμογή αυτών των αποφάσεων.
* Συμβάλλουν στην εμπέδωση ενός ήρεμου, θετικού, συνεργατικού, συμπεριληπτικού, εποικοδομητικού σχολικού κλίματος.
* Προσέχουν και διατηρούν καθαρούς όλους τους χώρους του Σχολείου.
* Προστατεύουν τους χώρους του σχολικού κτιρίου και της περιουσίας του, γιατί είναι υπόθεση όλων. Αν προκαλέσουν κάποια βλάβη-ζημιά, αυτή πρέπει να αποκατασταθεί από τον/την υπαίτιο/α, σύμφωνα με την κείμενη νομοθεσία.
* Επιδιώκουν και συμβάλλουν στην υιοθέτηση αειφορικών πρακτικών, όπως η εξοικονόμηση ενέργειας, η ανακύκλωση υλικών και η συνετή χρήση των εκπαιδευτικών μέσων.
* Αποδίδουν σεβασμό, με τα λόγια και τις πράξεις τους, προς κάθε μέλος της σχολικής κοινότητας.
* Προσπαθούν να λύνουν τις αντιθέσεις ή διαφωνίες με διάλογο, ακολουθώντας διαδοχικά τα παρακάτω βήματα:

1. Απευθύνονται στους/στις καθηγητές/-τριες και στη Διεύθυνση του Σχολείου και ζητούν τη βοήθειά τους, για κάθε πρόβλημα που τους απασχολεί και τους δημιουργεί εμπόδιο στην ήρεμη, αποδοτική σχολική ζωή και πρόοδό τους.
2. Συζητούν άμεσα και ειρηνικά με αυτόν που έχουν τη διαφορά
3. Απευθύνονται στον υπεύθυνο εκπαιδευτικό τμήματος ή στον Σύμβουλο Σχολικής Ζωής
4. Απευθύνονται στον/στη Διευθυντή/Διευθύντρια

5) Σε περιπτώσεις που γίνονται αποδέκτες ή παρατηρητές βίαιης λεκτικής, ψυχολογικής ή και σωματικής συμπεριφοράς, αντιδρούν άμεσα και ακολουθούν τα παραπάνω βήματα

* Κατά τη διάρκεια των μαθημάτων τηρούν τους κανόνες της τάξης. Συμμετέχουν ενεργά στην καθημερινή παιδευτική διδακτική διαδικασία και δεν παρακωλύουν το μάθημα, σεβόμενοι το δικαίωμα των συμμαθητών/τριών τους για μάθηση
* Όταν υπάρχει ανάγκη, μπορούν να επικοινωνούν με τους γονείς τους, μέσω των τηλεφώνων του Σχολείου, αφού ζητήσουν άδεια
* Στις σχολικές εκδηλώσεις και γιορτές αλλά και στις διδακτικές επισκέψεις εκτός Σχολείου ακολουθούν τους συνοδούς εκπαιδευτικούς και συμπεριφέρονται με ευγένεια και ευπρέπεια.
* Οφείλουν να προστατεύουν το σχολικό κτήριο και τη σχολική περιουσία. Αν προκαλέσουν εκούσια κάποια βλάβη-ζημιά, αυτή θα πρέπει να αποκατασταθεί από τον/την υπαίτιο/-α. Η μαθητική ιδιότητα ισχύει και εκτός σχολείου και επομένως συμπεριφορές εκτός σχολείου που επηρεάζουν τους ίδιους ή συμμαθητές τους στο σχολείο ελέγχονται παιδαγωγικά και φέρουν και την ευθύνη γι’ αυτές.
* Η αντιγραφή ή η απόπειρα αντιγραφής, με οποιονδήποτε τρόπο, αποτελούν μορφές εξαπάτησης και συνεπάγονται την αφαίρεση του γραπτού που βαθμολογείται με μηδέν (0).
* Το σχολικό βιβλίο είναι πνευματικό δημιούργημα, παρέχεται δωρεάν από την πολιτεία και δεν πρέπει να καταστρέφεται.

### Απουσιολόγοι

Το Ημερήσιο Δελτίο Φοίτησης (Απουσιολόγιο) υπογράφεται στην αρχή κάθε διδακτικής ώρας από τον/την διδάσκοντα/-ουσα, ο/η οποίος/-α έχει και την αποκλειστική ευθύνη του ελέγχου του. Η συμπλήρωση και η φύλαξή του ανατίθεται από τον Υπεύθυνο καθηγητή του τμήματος σε μαθητή-τρια, σύμφωνα με κριτήρια που, για παιδαγωγικούς λόγους, ορίζει ο Σύλλογος Διδασκόντων.

Σε περίπτωση απουσίας του απουσιολόγου, τον αντικαθιστά ο αναπληρωτής του. Στη λήξη του σχολικού προγράμματος, επιστρέφει το Απουσιολόγιο και το Βιβλίο Ύλης στη Διεύθυνση του σχολείου. Ο απουσιολόγος είναι υπεύθυνος για τη φύλαξη, τη μη αλλοίωση ή φθορά του. Το απουσιολόγιο αποτελεί Δημόσιο έγγραφο και η παραποίηση στοιχείων του διώκεται νομικά.

Οι μαθητές/τριες στους οποίους ανατίθενται ειδικά καθήκοντα (απουσιολόγου) τα εκτελούν με ευσυνειδησία και συνέπεια και φέρουν ευθύνη για κάθε τι που οφείλεται στην παραμέλησή τους. Ο απουσιολόγος οφείλει να προσκομίσει το απουσιολόγιο στο διδάσκοντα εντός πενταλέπτου από την έναρξη της διδακτικής ώρας

* Σε περίπτωση απουσίας από το σχολείο, οι μαθητές/τριες οφείλουν να πληροφορούνται για τις διδαχθείσες ενότητες και τις εργασίες που ανατέθηκαν στο τμήμα, ώστε να προετοιμάζονται ανάλογα και να έχουν τη δυνατότητα να παρακολουθήσουν την επόμενη διδακτική ενότητα.
* Απαγορεύεται αυστηρά, για λόγους ασφάλειας και, σύμφωνα με την εκπ/κή νομοθεσία, η έξοδος των μαθητών από το προαύλιο του σχολείου, κατά τη διάρκεια του σχολικού προγράμματος, χωρίς την άδεια του/της Διευθυντή/-ντριας ή του/της νόμιμου αναπληρωτή/-τριας του/της και χωρίς την ενημέρωση του γονέα - κηδεμόνα.
* Οι αθλοπαιδιές διεξάγονται στις προβλεπόμενες διδακτικές ώρες και στις σχετικές αθλητικές εκδηλώσεις και μόνο με την επίβλεψη των καθηγητών Φυσικής Αγωγής. Δεν επιτρέπεται οι μαθητές/-τριες να φέρουν στο σχολείο δικές τους μπάλες, ρακέτες κ.λ.π.
* Όποιος μαθητής/-τρια διευκολύνει παραβατικές συμπεριφορές συμμαθητών/-τριών του (πχ. προειδοποιώντας τους παραβάτες) θεωρείται συνυπεύθυνος και υφίσταται τις ανάλογες συνέπειες.

### Εμφάνιση

Σε ό, τι αφορά στην εμφάνιση των μαθητών/τριών θα πρέπει να αποφεύγονται φαινόμενα επίδειξης, καθώς δε συνάδουν με τη μαθητική ιδιότητα.

### Απώλεια χρημάτων ή αντικειμένων αξίας

Το Σχολείο, παρόλο που η πράξη της κλοπής είναι παράνομη και καταδικαστέα, δε φέρει ευθύνη σε περίπτωση απώλειας χρημάτων ή αντικειμένων αξίας που οι μαθητές φέρουν, τυχόν, μαζί τους.

***Κινητά τηλέφωνα*** ([Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 28 παρ. 4](file:///C:\Users\5ο%20Γυμνάσιο\Downloads\Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%2028%20παρ.%204) )

**Απαγορεύεται** εντός των σχολικών χώρων - κτιρίων και υπαίθριων χώρων η εμφανής κατοχή ή και η χρήση κινητού τηλεφώνου ή άλλης ηλεκτρονικής συσκευής ή παιχνιδιών που διαθέτουν σύστημα επεξεργασίας εικόνας και ήχου, για συνομιλία, βιντεοσκόπηση ή οποιαδήποτε άλλη χρήση από τους μαθητές/ -τριες. Ειδικότερα, αν διαπιστωθεί ότι μαθητής/τρια κατέχει εμφανώς ή και χρησιμοποιεί το κινητό τηλέφωνό του/της, εντός σχολικών χώρων (κτιρίων και υπαίθριων χώρων), παρά την απαγόρευση, **εφαρμόζονται τα προβλεπόμενα από την ισχύουσα νομοθεσία.**

Στην παραπάνω απαγόρευση δεν εμπίπτει η χρήση ιατρικών εφαρμογών μέσω κινητού τηλεφώνου ή άλλων συσκευών, αποκλειστικά και μόνο κατόπιν σχετικής ιατρικής γνωμάτευσης.

***Η ανάρτηση φωτογραφιών*** και βίντεο με μαθητές/-τριες στους δικτυακούς τόπους των σχολικών μονάδων επιτρέπεται μόνο μετά από ρητή γονική συγκατάθεση.

***Το κάπνισμα (& το ηλεκτρονικό), η λήψη αλκοόλ και η χρήση άλλων εξαρτησιογόνων ουσιών***, είναι συνήθειες καταστροφικές για την πνευματική και τη σωματική υγεία των μαθητών. Για τον λόγο αυτό απαγορεύονται, τόσο στους χώρους του σχολείου, καθώς και σε κάθε σχολική εκδήλωση εντός ή εκτός του σχολείου (γιορτές - εκδρομές) ([Ν. 4633/2019 και ν. 3730/2008](file:///C:\Users\5ο%20Γυμνάσιο\Downloads\Ν.%204633\2019%20και%20ν.%203730\2008) )

* Η παρέκκλιση από τους κανόνες αυτούς συνεπάγεται την άμεση αξιοποίηση αυστηρών παιδαγωγικών μέτρων.
* Δεν επιτρέπεται η είσοδος στον χώρο του σχολείου, για λόγους ασφαλείας, σε οποιοδήποτε **εξωσχολικό πρόσωπο**, χωρίς την προβλεπόμενη, από την κείμενη νομοθεσία, σχετική άδεια, εκτός από τους νόμιμους κηδεμόνες των μαθητών. Η επαφή μαθητή, ευρισκόμενου στον χώρο του σχολείου, με άλλα πρόσωπα, αποτελεί παράπτωμα, ακόμα κι αν αυτά βρίσκονται εκτός του σχολικού χώρου (για παράδειγμα έξω από τα κάγκελα του αύλειου χώρου).
  1. ***Παιδαγωγικός έλεγχος***

([Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 28](file:///C:\Users\5ο%20Γυμνάσιο\Downloads\Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%2028))

H ανάπτυξη θετικού σχολικού κλίματος είναι ένας σημαντικός παράγοντας της διαδικασίας αντιμετώπισης της παραβατικότητας στον σχολικό χώρο. Τα χαρακτηριστικά του θετικού και υγιούς σχολικού κλίματος είναι τα ακόλουθα:

* Προαγωγή ατμόσφαιρας αμοιβαίου σεβασμού, ενθάρρυνσης και υποστήριξης
* Απαγόρευση της βίας
* Δημιουργία προστατευτικού περιβάλλοντος που να αποτρέπει τον εκφοβισμό,
* Καλλιέργεια του σεβασμού της διαφορετικότητας
* Προώθηση της συνεργατικής μάθησης
* Σύνδεση του Σχολείου με την οικογενειακή ζωή
* Προαγωγή της ισότητας και της συμμετοχής όλων

Αποκλίσεις των μαθητών/-τριών από τη δημοκρατική συμπεριφορά, τους κανόνες του σχολείου, τους όρους της ισότιμης συμμετοχής στη ζωή του σχολείου, από τον οφειλόμενο σεβασμό στον/στην εκπαιδευτικό, στον/στην συμμαθητή/-τρια, στη σχολική περιουσία, θεωρούνται σχολικά παραπτώματα. Τα σχολικά παραπτώματα αντιμετωπίζονται από το σχολείο σύμφωνα με την ισχύουσα νομοθεσία και με γνώμονα την αρχή ότι η κατασταλτική αντιμετώπιση αυτών των φαινομένων είναι η τελευταία επιλογή, χωρίς όμως να αποκλείεται η εφαρμογή των κάθε φορά ισχυόντων παιδαγωγικών μέτρων. Τα θέματα αποκλίνουσας συμπεριφοράς των μαθητών/τριών στο σχολείο αποτελούν αντικείμενο συνεργασίας του/της εκπαιδευτικού της τάξης με τον/τη Σύμβουλο Σχολικής Ζωής, αν πρόκειται για μαθητές/-τριες που φοιτούν στη Δευτεροβάθμια Εκπαίδευση, τον/τη Διευθυντή/τρια της σχολικής μονάδας, τον Σύλλογο Διδασκόντων/ουσών και τον/τη Σύμβουλο Εκπαίδευσης Παιδαγωγικής Ευθύνης, προκειμένου να υπάρξει η καλύτερη δυνατή παιδαγωγική αντιμετώπισή τους. Σε κάθε περίπτωση και, πριν από οποιαδήποτε απόφαση, λαμβάνεται υπόψη η βασική αρχή του σεβασμού της προσωπικότητας και των δικαιωμάτων των μαθητών/-τριών. Το Σχολείο, ως φορέας αγωγής, έχει καθήκον να λειτουργεί έτσι, ώστε οι μαθητές/-τριες να συνειδητοποιήσουν ότι κάθε πράξη τους έχει συνέπειες, να μάθουν να αναλαμβάνουν την ευθύνη των επιλογών τους και να γίνουν υπεύθυνοι πολίτες. Αν η συμπεριφορά του μαθητή και της μαθήτριας δεν εναρμονίζεται με την ιδιότητά του και αποκλίνει από την τήρηση του εσωτερικού κανονισμού του Σχολείου, τότε αντιμετωπίζει τον παιδαγωγικό έλεγχο, σύμφωνα με τις αρχές της ψυχολογίας και παιδαγωγικής που διέπουν την ηλικία του.

Τα θέματα αποκλίνουσας συμπεριφοράς των μαθητών/-τριών στο Σχολείο αντιμετωπίζονται με βάση την κείμενη νομοθεσία.

Οι μαθητές/-τριες που τους έχει επιβληθεί το παιδαγωγικό μέτρο της αποβολής από τα μαθήματα παραμένουν στο σπίτι τους. Για τους μαθητές οι οποίοι συμπληρώνουν τρείς ωριαίες αποβολές από τον ίδιο καθηγητή ή πέντε συνολικά, λαμβάνονται τα παιδαγωγικά μέτρα που ισχύουν από την νομοθεσία.

1. **Πρόληψη φαινομένων Βίας και Σχολικού Εκφοβισμού**

***3.1 Βασικές Αρχές Διαχείρισης του Σχολικού Εκφοβισμού***

[Νόμος 5029/2023 - ΦΕΚ Α 55/10.03.2023 -](file:///C:\Users\5ο%20Γυμνάσιο\Downloads\Νόμος%205029\2023%20-%20ΦΕΚ%20Α%2055\10.03.2023%20-)«Ζούμε Αρμονικά Μαζί Σπάμε τη Σιωπή»: Ρυθμίσεις για την πρόληψη και αντιμετώπιση της βίας και εκφοβισμού στα σχολεία και άλλες διατάξεις.

[Υ. Α. με Αριθμ. 129431/ΓΔ4/28-9- 2020/ ΦΕΚ Β ́ 4183](file:///C:\Users\5ο%20Γυμνάσιο\Downloads\20.%09Υ.%20Α.%20με%20Αριθμ.%20129431\ΓΔ4\28-9-%202020\%20ΦΕΚ%20Α%20́%204183) με θέμα: Σύμβουλος Σχολικής Ζωής.

Έγγραφο [143074/ΓΔ4/17-11-2022](file:///C:\Users\5ο%20Γυμνάσιο\Downloads\143074\ΓΔ4\17-11-2022) του Υπουργείου Παιδείας - Ασφάλεια των μαθητών

H ανάπτυξη θετικού σχολικού κλίματος αποτελεί σημαντικό παράγοντα της διαδικασίας πρόληψης ή/και αντιμετώπισης φαινομένων βίας, παρενόχλησης, εξαναγκασμού και σχολικού εκφοβισμού. Χαρακτηριστικά του θετικού και υγιούς σχολικού κλίματος είναι ο αμοιβαίος σεβασμός, η αποδοχή της διαφορετικότητας, η προώθηση της συνεργασίας με φορείς, η συνεργασία του σχολείου με την οικογένεια.

Κάθε μορφή σωματικής, λεκτικής, ψυχολογικής, συναισθηματικής, κοινωνικής, ρατσιστικής, σεξουαλικής, ηλεκτρονικής, διαδικτυακής ή άλλης βίας και παραβατικής συμπεριφοράς, που πλήττει τη σχολική κοινότητα και διαταράσσει την εκπαιδευτική διαδικασία συνιστά ενδοσχολική βία και εκφοβισμό και ιδίως:

α) η προσβολή της αξιοπρέπειας, της τιμής και της υπόληψης του μαθητή,

β) η συστηματική ή σκόπιμη ή επαναλαμβανόμενη απειλή και προσβολή της προσωπικότητας, της σωματικής ακεραιότητας ή της ψυχικής ισορροπίας των μαθητών,

γ) η ανεπιθύμητη, επιθετική συμπεριφορά που εκδηλώνεται μεταξύ παιδιών σχολικής ηλικίας και η ανάλογη συμπεριφορά εκπαιδευτικών που περιλαμβάνει πραγματική ή αντιληπτή ανισορροπία δύναμης,

δ) η παρεμπόδιση της ομαλής διεξαγωγής των μαθημάτων και ο βίαιος αποκλεισμός μαθητών είτε από την εκπαιδευτική διαδικασία είτε από τη συμμετοχή τους στην καθημερινή σχολική ζωή, καθώς και ο εν γένει κοινωνικός αποκλεισμός, οι απειλές και η ψυχολογική βία στις επαφές των μαθητών με τους συμμαθητές τους,

ε) η επιβολή με τη βία και ο εξαναγκασμός σε πράξεις ή παραλείψεις παρά τη θέληση των μαθητών,

στ) οποιαδήποτε μορφή βίαιης ή απαξιωτικής συμπεριφοράς ή η ενθάρρυνση σε διάπραξη βίαιων εκδηλώσεων που διαταράσσουν τη σχολική γαλήνη και πλήττουν το κύρος της εκπαιδευτικής κοινότητας,

ζ) ο εκφοβισμός ή η εκδήλωση ρατσιστικών συμπεριφορών ικανών να διαταράξουν την ψυχική ισορροπία και να πλήξουν μαθητές με ιδιαίτερα χαρακτηριστικά,

η) η προσβολή, οι διακρίσεις ή οι παρενοχλήσεις στη βάση των θρησκευτικών πεποιθήσεων, της εθνοτικής καταγωγής, της φυλής, του φύλου, του σεξουαλικού προσανατολισμού, της ταυτότητας φύλου, της έκφρασης ή των χαρακτηριστικών φύλου, της αναπηρίας, της κατάστασης υγείας και της σωματικής ή άλλης πραγματικής κατάστασης του μαθητή.

***3.2 Διαχείριση περιστατικού***

**Το κάθε περιστατικό τυγχάνει ξεχωριστής διαχείρισης*.***

* Η διαχείριση γίνεται αμέσως μετά τον εντοπισμό του περιστατικού, αφού προηγηθεί η σχετική διερεύνηση, για να διασαφηνιστεί αν το περιστατικό είναι σχολικός εκφοβισμός ή άλλη περίπτωση (π.χ. σύγκρουση). Σημαντικός είναι ο ρόλος του Συμβούλου Σχολικής Ζωής
* Η διαχείριση γίνεται σε χώρο όπου ο/η μαθητής/μαθήτρια νιώθει άνεση και ασφάλεια.
* Οι διάλογοι διεξάγονται με όλους τους εμπλεκομένους σε ξεχωριστές, ατομικές συναντήσεις
* Γίνεται ενημέρωση των γονέων/κηδεμόνων, όλων των μαθητών/μαθητριών που εμπλέκονται. Η ενημέρωση γίνεται όσο το δυνατόν πιο άμεσα, εφόσον βέβαια υπάρχει ξεκάθαρη εικόνα για το περιστατικό και την εμπλοκή του κάθε ατόμου. Επιζητείται, η συνεργασία τους επί του θέματος
* Δίνεται προτεραιότητα για διερεύνηση και ενημέρωση σε περιστατικά τα οποία κρίνονται ως σοβαρά.
* Γίνεται προσπάθεια μη τιμωρητικής επίλυσης των περιστατικών, μέσα από τη συζήτηση με τον/την Σύμβουλο Σχολικής Ζωής ή/και τη Διευθύντρια επιδιώκεται οι μαθητές/-τριες να συνειδητοποιήσουν τις επιπτώσεις που έχουν οι πράξεις τους και να αναλάβουν την ευθύνη

γι’ αυτές. Όπου κριθεί σκόπιμο στην διαδικασία μάθησης των κοινωνικών κανόνων εμπλέκονται οι γονείς/κηδεμόνες του μαθητή/-τριας καθώς και ο Σύμβουλος Εκπαίδευσης Παιδαγωγικής Ευθύνης. Σε κάποιες περιπτώσεις η κατάκτηση των ορίων συμπεριφοράς των μαθητών/τριών στο περιβάλλον του σχολείου μπορεί να απαιτήσει τη λήψη εκπαιδευτικών μέτρων, σύμφωνα με την κείμενη νομοθεσία.

* Στην περίπτωση που διαφανούν δυσκολίες, οι οποίες χρήζουν της παρέμβασης ειδικών, τότε, γίνεται παραπομπή στους κατάλληλους φορείς
* Γίνεται καταγραφή των περιστατικών σε σχετικό έντυπο και τηρείται αρχείο για τις λεπτομέρειες και τη διαχείριση των περιστατικών. Το Αρχείο φυλάσσεται στη σχολική μονάδα, με τρόπο που να προστατεύονται τα προσωπικά δεδομένα των εμπλεκόμενων παιδιών
* Οι μαθητές και οι γονείς ενθαρρύνονται να αναφέρουν περιστατικά τα οποία δεν έχουν γίνει αντιληπτά και επαναλαμβάνονται, τόσο στη Δ/νση του σχολείου, όσο και στον Σύμβουλο Σχολικής Ζωής.

Για την αντιμετώπιση της ενδοσχολικής βίας και του εκφοβισμού έχει  δημιουργηθεί ειδική ψηφιακή πλατφόρμα για υποβολή καταγγελιών (<https://stop-bullying.gov.gr/>).

***3.3 Λεπτομερής πολιτική του σχολείου στη Διαχείριση του Σχολικού Εκφοβισμού:***

Η πολιτική του σχολείου απέναντι στη διαχείριση του σχολικού εκφοβισμού βασίζεται στη μηδενική ανοχή επί του θέματος και στην υιοθέτηση της Κοινωνικής- Οικολογικής προσέγγισης, μιας ολιστικής προσέγγισης, με βάση το περιεχόμενο των ακόλουθων προγραμμάτων:

* + Νορβηγικό μοντέλο Dan Olweus (1993)
  + Μέθοδος “Shared Concern”, Pikas, Σουηδία (2002)
  + Ελληνικό πρόγραμμα της Ε.Ψ.Υ.Π.Ε. «Stop στην ενδοσχολική βία» (2005)
  + Αυστριακό πρόγραμμα ViSC (2008)
  + Πρωτόκολλο διαχείρισης περιστατικών σχολικού εκφοβισμού του Υπουργείου Παιδείας και Πολιτισμού Γαλλίας (2013)
  + *“No blame approach”* των Robinson-Maines (1992)

1. **Σχολικές Εκδηλώσεις – Δραστηριότητες *-***  [Υ.Α. 109697/ΓΔ4/24-09-2024 (ΦΕΚ 5387 Β΄ 26-09-2024)](file:///C:\Users\5ο%20Γυμνάσιο\Downloads\Υ.Α.%20109697\ΓΔ4\24-09-2024%20(ΦΕΚ%205387%20Β΄%2026-09-2024)%20%20και%20την%20Υ.Α.%2010279\ΓΔ4\10-09-2024%20(ΦΕΚ%205130%20Β΄)%20όπως%20αυτή%20τροποποιήθηκε%20με%20την%20με%20αριθμ.%20Υ.Α.%20109697\ΓΔ4\26-09-2024%20(ΦΕΚ%205387%20Β΄))  Το Σχολείο οργανώνει μια σειρά δραστηριοτήτων, εντός και εκτός Σχολείου που στόχο έχουν τη σύνδεση σχολικής και κοινωνικής ζωής, τον εμπλουτισμό των υπαρχουσών γνώσεων των μαθητών/-τριών, την απόκτηση δεξιοτήτων ζωής και την ευαισθητοποίησή τους σε κοινωνικά θέματα.

Οι ενδοσχολικές εκδηλώσεις, οι σχολικές δραστηριότητες και η συμμετοχή σε καινοτόμα σχολικά προγράμματα γίνονται με πρωτοβουλίες, ιδέες και ευθύνη των ίδιων των μαθητών/-τριών, επειδή με τον τρόπο αυτό αισθάνονται υπεύθυνοι/-ες, αναδεικνύουν τις ικανότητές τους, τις κλίσεις τους, τα ενδιαφέροντά τους και το ταλέντο τους.

Το Σχολείο επιδιώκει την ευαισθητοποίηση των γονέων/κηδεμόνων και τη συμμετοχή όλων των μαθητών/-τριών στις επετειακές, μορφωτικές, πολιτιστικές, αθλητικές εκδηλώσεις, στα Προγράμματα Σχολικών Δραστηριοτήτων και στα Εργαστήρια Δεξιοτήτων.

***Κατά την πραγματοποίηση σχολικών εκδηλώσεων και εκδρομών:***

([Υπ’ αριθμ. Υ. Α 20883/Γ Δ4/12-2-2020 (Β ́ 456)](file:///C:\Users\5ο%20Γυμνάσιο\Downloads\21.%09Υπ’%20αριθμ.%20Φ.14\89494\Γ%20Δ4\9-7-2020%20(B%20́%202888)%20και%2020883\Γ%20Δ4\12-2-2020%20(Β%20́%20456))

1. Οι μαθητές/-τριες οφείλουν να συμμετέχουν στις εκδηλώσεις του Σχολείου (π.χ. εορτές) και να παρίστανται στις ενημερωτικές ή άλλες συγκεντρώσεις με τρόπο που αρμόζει στη μαθητική ιδιότητα.
2. Οι μαθητές/-τριες που συμμετέχουν σε περίπατο, εκπαιδευτική επίσκεψη ή εκδρομή του Σχολείου τελούν υπό τη διαρκή εποπτεία των συνοδών καθηγητών, που φέρουν από το νόμο αυξημένη ευθύνη. Επισημαίνεται ότι και οι μαθητές/-τριες, στις περιπτώσεις αυτές, φέρουν ευθύνη για τη συμπεριφορά τους και κρίνονται αυστηρά.
3. Η Διεύθυνση του σχολείου διατηρεί το δικαίωμα, με απόφαση του Συλλόγου Διδασκόντων, μαθητές/-τριες, που παρουσιάζουν αποκλίνουσα συμπεριφορά εντός και εκτός σχολικής μονάδας, να αποκλειστούν από πάσης φύσεως δράσεις, εκδηλώσεις, αθλητικές δραστηριότητες, εκπαιδευτικές εκδρομές που διοργανώνει το σχολείο, σωρευτικώς ή διαζευκτικώς, εντός του τρέχοντος διδακτικού έτους.
4. Απαγορεύεται η κατανάλωση οινοπνευματωδών ποτών, η ενοικίαση ή η καθ' οιονδήποτε τρόπο χρήση μοτοποδηλάτων, μοτοσυκλετών, αυτοκινήτων και κάθε είδους πλωτού μέσου (εφόσον δεν πρόκειται για οργανωμένη από το Σχολείο μετακίνηση ή δραστηριότητα) κατά τη διάρκεια εκδρομών ή εκπαιδευτικών αποστολών. Επίσης, απαγορεύεται το κολύμπι σε θάλασσα ή πισίνα και οποιοδήποτε άλλο μέτρο κριθεί αναγκαίο, ανάλογα με τις υπάρχουσες συνθήκες.

Στις εκδρομές/μετακινήσεις οι μαθητές/-τριες οι οποίοι δεν συμμετέχουν παραμένουν στο σχολείο προκειμένου να παρακολουθήσουν ειδικά διαμορφωμένο ωρολόγιο πρόγραμμα.

1. **Συνεργασία Σχολείου - Οικογένειας - Συλλόγου Γονέων/Κηδεμόνων**

### Για την παρακολούθηση φοίτησης/υποχρεώσεις γονέων - κηδεμόνων:

### [Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 26 παρ.1](file:///C:\Users\5ο%20Γυμνάσιο\Downloads\9.%09Για%20την%20παρακολούθηση%20φοίτησης\υποχρεώσεις%20γονέων-κηδεμόνων:%20Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%2026%20παρ.1)

### [ΥΑ 109697/ΓΔ4/24-09-2024 (ΦΕΚ 5387 Β΄ 26-09-2024)](file:///C:\Users\5ο%20Γυμνάσιο\Downloads\ΥΑ%20109697\ΓΔ4\24-09-2024%20(ΦΕΚ%205387%20Β΄%2026-09-2024))

### Σημασία της επικοινωνίας και της συνεργασίας Σχολείου-οικογένειας

Πολύ σημαντική παράμετρος της συνολικής λειτουργίας του Σχολείου και του κλίματος που δημιουργείται είναι η επικοινωνία και η εποικοδομητική συνεργασία με τους γονείς/κηδεμόνες των μαθητών/-τριών και με τον Σύλλογο Γονέων. Η εμπιστοσύνη του παιδιού στο Σχολείο ενισχύεται από τη θετική στάση των γονέων/κηδεμόνων προς το Σχολείο και τον εκπαιδευτικό.

Οι γονείς/κηδεμόνες είναι σημαντικό να συνεργάζονται στενά με το Σχολείο, προκειμένου να παρακολουθούν την αγωγή και την επίδοση των παιδιών τους σε τακτική βάση, συμμετέχοντας στις ενημερωτικές συναντήσεις που οργανώνονται από το Σχολείο. Θεωρείται αυτονόητη η στενή συνεργασία και επικοινωνία των γονέων/κηδεμόνων με τους εκπαιδευτικούς και τον/τη Διευθυντή/-ντρια του Σχολείου στην επίλυση ζητημάτων που τυχόν προκύψουν.

***Διαδικασίες ενημέρωσης μαθητών, γονέων και κηδεμόνων***

Η ενημέρωση μαθητών, γονέων και κηδεμόνων γίνεται μέσω των ακολούθων τρόπων:

* Ιστοσελίδα του Σχολείου.
* Ενημερωτικών σημειωμάτων ή/και βεβαιώσεων για την πραγματοποίηση εκπαιδευτικών εκδρομών, για την παρακολούθηση εκπαιδευτικών θεαμάτων κ.λπ.
* Τηλεφωνικά, σε έκτακτες περιπτώσεις.
* Ενημερωτικών μηνυμάτων μέσω της πλατφόρμας του myschool.
* Μέσω της επίσκεψής τους στο σχολείο στις προγραμματισμένες, από τον Σύλλογο Διδασκόντων/- ουσών, ημέρες και ώρες ή με όποιο πρόσφορο τρόπο κριθεί αναγκαίο, λόγω ειδικών συνθηκών από τον Σ.Δ.
* Επιπλέον, δίνεται η δυνατότητα στους γονείς/κηδεμόνες να ενημερώνονται  ηλεκτρονικά για τις απουσίες, τη βαθμολογία των μαθητών/-τριών και  ανακοινώσεις που αφορούν την σχολική μονάδα μέσω της  ηλεκτρονικής εφαρμογής «[eParents»(https://eschools.minedu.gov.gr/](C:\\Users\\5ο Γυμνάσιο\\Desktop\\2024-2025\\ΚΑΝΟΝΙΣΜΟΣ\\teliko 9-10-24\\eParents\»(https:\\eschools.minedu.gov.gr)»
* Οι γονείς/κηδεμόνες των μαθητών/-τριών έχουν τη δυνατότητα έκδοσης  Βεβαίωσης Φοίτησης των εξαρτώμενων τέκνων τους, μέσω της Ενιαίας  Ψηφιακής Πύλης της Δημόσιας Διοίκησης ([https://www.gov.gr/ipiresies/ekpaideuse/eggraphe-se-skholeio/attending  school).](https://www.gov.gr/ipiresies/ekpaideuse/eggraphe-se-skholeio/attending)

### Σύλλογος Γονέων και Κηδεμόνων

Οι γονείς/κηδεμόνες των μαθητών/-τριών κάθε Σχολείου συγκροτούν τον Σύλλογο Γονέων/Κηδεμόνων, που φέρει την επωνυμία του Σχολείου και συμμετέχουν αυτοδικαίως σε αυτόν. Ο Σύλλογος Γονέων/Κηδεμόνων βρίσκεται σε άμεση συνεργασία με τον/τη Διευθυντή/-ντρια και τον Σύλλογο Διδασκόντων/-ουσών του Σχολείου.

### Σχολικό Συμβούλιο

### ([Νόμος 4823/2021 (ΦΕΚ Τεύχος A’ 136/03.08.2021) «Άρθρο 51](file:///C:\Users\5ο%20Γυμνάσιο\Downloads\Νόμος%204823\2021%20(ΦΕΚ%20Τεύχος%20A’%20136\03.08.2021)))

Σε κάθε σχολική μονάδα της δημόσιας εκπαίδευσης λειτουργεί επταμελές Σχολικό Συμβούλιο.

Έργο του Σχολικού Συμβουλίου είναι η εξασφάλιση της ομαλής λειτουργίας του Σχολείου με κάθε πρόσφορο τρόπο, η καθιέρωση τρόπων επικοινωνίας διδασκόντων/ουσών και οικογενειών των μαθητών και του σχολικού περιβάλλοντος.

### Η σημασία της σύμπραξης όλων

Ένα ανοιχτό, συνεργατικό, συμπεριληπτικό και δημοκρατικό Σχολείο έχει ανάγκη από τη σύμπραξη όλων−μαθητών/-τριών, εκπαιδευτικών, Διευθυντή/-ντριας, Συλλόγου Γονέων και Κηδεμόνων, Σχολικής Επιτροπής, Τοπικής Αυτοδιοίκησης, για να επιτύχει στην αποστολή του.

1. **Ποιότητα του σχολικού χώρου -** ([ΥΑ 109697/ΓΔ4/24-09-2024 (ΦΕΚ 5387 Β΄)/ 26-09-2024, παρ.6)](file:///C:\Users\5ο%20Γυμνάσιο\Downloads\ΥΑ%20109697\ΓΔ4\24-09-2024%20(ΦΕΚ%205387%20Β΄%2026-09-2024))

Ένας από τους στόχους του σχολείου είναι η καλλιέργεια της αίσθησης της ευθύνης στους/στις μαθητές/- τριες σε ό,τι αφορά την ποιότητα του σχολικού χώρου. Καθαρά και συντηρημένα κτίρια -αίθουσες, εργαστήρια, παραρτήματα, αύλειος χώρος- διαμορφώνουν τον περιβάλλοντα χώρο μέσα στον οποίο είναι δυνατόν να καλλιεργηθεί η ψυχή του/της μαθητή/-τριας. Φθορές, ζημιές και κακή χρήση της περιουσίας του σχολείου αποδυναμώνουν τις εκπαιδευτικές δυνατότητές του και οδηγούν στην αντίληψη της απαξίωσης της δημόσιας περιουσίας.

## ***Καθαριότητα του σχολικού χώρου***

Η συνεργασία όλων είναι απαραίτητη, για να διατηρηθεί ένα καθαρό και ευχάριστο σχολικό περιβάλλον, κατάλληλο για μάθηση. Για την επιτυχία αυτού του σκοπού οι μαθητές:

* Σέβονται την κινητή και ακίνητη περιουσία του Σχολείου, καθώς και το φυσικό περιβάλλον της αυλής του Σχολείου
* Δε ρυπαίνουν τον σχολικό χώρο, δε γράφουν σε θρανία και τοίχους, διατηρούν το θρανίο τους καθαρό και σε άριστη κατάσταση
* Χρησιμοποιούν μόνο τα καλάθια απορριμμάτων και τους κάδους ανακύκλωσης.

Επισημαίνεται ότι μαθητής/-τρια που προκαλεί αποδεδειγμένα φθορά ή καταστροφή, μερική ή ολική, του Σχολείου, καθώς και της υλικοτεχνικής υποδομής και του εξοπλισμού, ελέγχεται παιδαγωγικά για τη συμπεριφορά αυτή και η δαπάνη αποκατάστασης βαρύνει τον κηδεμόνα του/της.

Πιο συγκεκριμένα, το αρμόδιο όργανο, καθορίζει το ποσό της δαπάνης αποκατάστασης και, αν ο/η μαθητής/- τρια ή ο/η κηδεμόνας του/της δεν αποκαταστήσει τη ζημιά εντός πέντε ημερών, η σχολική μονάδα ενημερώνει τον οικείο Δήμο, που αναλαμβάνει την αποκατάσταση και ζητά την αποζημίωση από τον/την μαθητή/τρια ή τον/την κηδεμόνα του/της. Αν δεν καταβληθεί το ποσό, προβλέπεται βεβαίωση οφειλής και είσπραξή της, σύμφωνα με τον νόμο [(Άρθρο 28 του ν. 5056/2023 / Ν. 4978/2022/)](chrome-extension://efaidnbmnnnibpcajpcglclefindmkaj/https:/www.kodiko.gr/nomologia/download_fek?f=fek/2022/a/fek_a_190_2022.pdf&t=46173e3485f368d654f88ea93e7944ee)

* 1. ***Πολιτική του Σχολείου για την προστασία από πιθανούς κινδύνου***

Αντιμετώπιση έκτακτων αναγκών

Ο/Η Διευθυντής/-ντρια του Σχολείου, στην αρχή του σχολικού έτους σε συνεργασία με τον Σύλλογο Διδασκόντων/ουσών του Σχολείου, προβαίνει σε όλες τις απαιτούμενες ενέργειες που προβλέπονται για την αντιμετώπιση των έκτακτων αναγκών εντός του σχολικού χώρου.

Στις περιπτώσεις έκτακτης ανάγκης, κανένα παιδί δεν αποχωρεί από το Σχολείο μόνο του. Τα παιδιά παραδίδονται στους γονείς/κηδεμόνες τους. Όσον αφορά στην προστασία από σεισμούς και φυσικά φαινόμενα, επικαιροποιείται το Σχέδιο Μνημονίου Ενεργειών για τη Διαχείριση του Σεισμικού Κινδύνου του Σχολείου, με την υλοποίηση ασκήσεων ετοιμότητας κατά τη διάρκεια του σχολικού έτους και το Μνημόνιο Ενεργειών για τη διαχείριση πυρκαγιών, ακραίων καιρικών φαινομένων, τεχνολογικών

καταστροφών και ΧΒΡΠ περιστατικών.

Επίσης, ο/η Διευθυντής/-ντρια ενημερώνει τους/τις μαθητές/-τριες, καθώς και τους γονείς/κηδεμόνες, για τους βασικούς κανόνες και τρόπους αντίδρασης κατά την εκδήλωση των φαινομένων αυτών.

Τέλος, σε καταστάσεις πανδημίας ή ακραίων-επικίνδυνων φαινομένων οι εκπαιδευτικοί, μαθητές/μαθήτριες, γονείς/κηδεμόνες, Διευθυντές/Διευθύντριες, οφείλουν να συμμορφώνονται και να ακολουθούν ρητά τις οδηγίες που εκδίδουν οι εκάστοτε αρμόδιοι φορείς/υπηρεσίες: π.χ. ΕΟΔΥ, ΥΠΑΙΘΑ, Υπουργείο Πολιτικής Προστασίας, κ.λ.π. για την εύρυθμη λειτουργία της σχολικής μονάδας και την ασφάλεια των μελών της.

### Ειδικό σχέδιο αποχώρησης λόγω έκτακτων συνθηκών

Σε περίπτωση έκτακτης ανάγκης, για την ασφάλεια των παιδιών έχει καταρτιστεί σχέδιο διαφυγής και προς τούτο πραγματοποιούνται τακτικά ασκήσεις ετοιμότητας.

1. **Ανατροφοδότηση - προτάσεις βελτίωσης**

Ο κοινά συμφωνημένος Κανονισμός βασίζεται στην ισχύουσα νομοθεσία και στις σύγχρονες παιδαγωγικές και διδακτικές αρχές. Η τήρηση του από τους/τις μαθητές/-τριες, τους εκπαιδευτικούς και τους γονείς/κηδεμόνες με αμοιβαίο σεβασμό στον διακριτό θεσμικό ρόλο τους, ώστε να έχει πληρότητα, γενική αποδοχή και εφαρμογή, αποτελεί προϋπόθεση της εύρυθμης λειτουργίας του Σχολείου. Είναι το θεμέλιο πάνω στο οποίο μπορεί το Σχολείο να οικοδομήσει για να πετύχει τους στόχους και το όραμά του.

Ο Εσωτερικός Κανονισμός Λειτουργίας επικαιροποιείται σε τακτά χρονικά διαστήματα, μέσω της προβλεπόμενης από τον νόμο συμμετοχικής διαδικασίας όλων των μελών της σχολικής κοινότητας, έτσι ώστε να συμπεριλαμβάνει νέες νομοθετικές ρυθμίσεις, να ανταποκρίνεται στις αλλαγές των συνθηκών λειτουργίας του σχολείου και τις, κατά καιρούς, αποφάσεις των αρμόδιων συλλογικών οργάνων του.

Θέματα που ανακύπτουν και δεν προβλέπονται από τον Κανονισμό, αντιμετωπίζονται κατά περίπτωση από τον/τη Διευθυντή/-ντρια και τον Σύλλογο Διδασκόντων/-ουσών, σύμφωνα με τις αρχές της παιδαγωγικής επιστήμης και την εκπαιδευτική νομοθεσία, σε πνεύμα συνεργασίας με όλα τα μέλη της σχολικής κοινότητας.

Ο Εσωτερικός Κανονισμός Λειτουργίας κοινοποιείται σε όλους τους γονείς/κηδεμόνες και αναρτάται στον Ιστότοπο του σχολείου. Η ακριβής τήρησή του αποτελεί ευθύνη και υποχρέωση της Διεύθυνσης του σχολείου, των εκπαιδευτικών, των μαθητών/-τριών και των γονέων/ κηδεμόνων/ασκούντων την επιμέλεια.

***Ο Εσωτερικός Κανονισμός Λειτουργίας ισχύει μέχρι την έγκριση νεότερου.***

**Αγία Παρασκευή, 22-10-2024**

**Η Διευθύντρια-Πρόεδρος**

**Κωνσταντίνου Ευρυδίκη**

## **ΥΠΟΓΡΑΦΕΣ ……**

## **ΠΗΓΕΣ**

1. [Ν. 1566/1985 (ΦΕΚ 167/Α/30-9-1985)](file:///C:\Users\5ο%20Γυμνάσιο\Downloads\1.%09Ν.%201566\1985%20(ΦΕΚ%20167\Α\30-9-1985)) με θέμα: «Δομή και λειτουργία της πρωτοβάθμιας και δευτεροβάθμιας εκπαίδευσης και άλλες διατάξεις».
2. [Νόμος 4823/2021 (ΦΕΚ 136/Α/03-08-2021)](file:///C:\Users\5ο%20Γυμνάσιο\Downloads\2.%09Νόμος%204823\2021%20(ΦΕΚ%20136\Α\03-08-2021)) « Αναβάθμιση του σχολείου, ενδυνάμωση των εκπαιδευτικών και άλλες διατάξεις».
3. [Ν. 4692/2020, (ΦΕΚ 111/Α/12-6-2020),](file:///C:\Users\5ο%20Γυμνάσιο\Downloads\3.%09Ν.%204692\2020,%20(ΦΕΚ%20111\Α\12-6-2020),) «Αναβάθμιση του Σχολείου και άλλες διατάξεις»
4. [Υ.Α. με αριθμ. 102791/ΓΔ4/10-09-2024 – ΦΕΚ Τεύχος B’ 5130/10.09.2024](file:///C:\Users\5ο%20Γυμνάσιο\Downloads\4.%09%20Υ.Α.%20με%20αριθμ.%20102791\ΓΔ4\10-09-2024%20–%20ΦΕΚ%20Τεύχος%20B’%205130\10.09.2024) όπως αυτή τροποποιήθηκε με την με αριθμ. Υ.Α. 110490/ΓΔ4/25-9-2024 ΦΕΚ 5435 Β΄/27-9-2024
5. Υ.Α. 109697/ ΓΔ4/26-09-2024 (ΦΕΚ 5387 Β ́) «Πρότυπος Κανονισμός Λειτουργίας σχολικών μονάδων Πρωτοβάθμιας και Δευτεροβάθμιας Εκπαίδευσης»
6. Φοίτηση και Απουσίες: [Υ.Α. 102791/ ΓΔ4/26-09-2024 (ΦΕΚ 5387 Β ́)](C:\\Users\\5ο Γυμνάσιο\\Downloads\\Υ.Α. 10279\\ΓΔ4\\10-09-2024 (ΦΕΚ 5130 Β ́) άρθρο 25)
7. [Κινητά: Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 28 παρ. 4](C:\\Users\\5ο Γυμνάσιο\\Downloads\\Υ.Α. 10279\\ΓΔ4\\10-09-2024 (ΦΕΚ 5130 Β ́) άρθρο 25)
8. [Παιδαγωγικά μέτρα: Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 28](C:\\Users\\5ο Γυμνάσιο\\Downloads\\Υ.Α. 10279\\ΓΔ4\\10-09-2024 (ΦΕΚ 5130 Β ́) άρθρο 25)
9. Διαγωγή: [Υ.Α. 102791/ΓΔ4/10-09-2024 (ΦΕΚ 5130 Β΄) άρθρο 29](file:///C:\5ο%20Γυμνάσιο\Desktop\2024-2025\ΣΧΟΛΙΚΟΣ%20ΚΑΝΟΝΙΣΜΟΣ\Υ.Α.%2010279\ΓΔ4\10-09-2024%20(ΦΕΚ%205130%20Β΄)%20άρθρο%2028%20παρ.%204)
10. Παρακολούθηση, φοίτηση / υποχρεώσεις γονέων-κηδεμόνων: [Υ.Α. 102791/ΓΔ4/10-09-2024 (ΦΕΚ 5130 Β ́) άρθρο 26 παρ.1](file:///C:\Users\5ο%20Γυμνάσιο\Downloads\Υ.Α.%2010279\ΓΔ4\10-09-2024%20(ΦΕΚ%205130%20Β%20́)%20άρθρο%2026%20παρ.1)
11. [https://www.gov.gr/ipiresies/ekpaideuse/eggraphe-se-skholeio/attending  school](https://www.gov.gr/ipiresies/ekpaideuse/eggraphe-se-skholeio/attending %20school)
12. [eParents» (https://eschools.minedu.gov.gr/](file:///C:\Users\5ο%20Γυμνάσιο\Downloads\eParents)
13. Προσέλευση των μαθητών: **Υ.Α. 102791/ΓΔ4/10-09-2024** (ΦΕΚ 5130 Β ́) άρθρο 20
14. Αποχώρηση των μαθητών: [ΥΑ 109697/ΓΔ4/24-09-2024 /ΦΕΚ 5387 Β ́/ 26- 09-2024)](file:///C:\Users\5ο%20Γυμνάσιο\Downloads\ΥΑ%20109697\ΓΔ4\24-09-2024%20(ΦΕΚ%205387%20Β%20́%2026-)
15. Τηλεκπαίδευση- [Υ.Α. με Αριθμ. 102791/ΓΔ4/10-09-2024/](file:///C:\Users\5ο%20Γυμνάσιο\Desktop\2024-2025\ΚΑΝΟΝΙΣΜΟΣ\teliko%209-10-24\Υ.Α.%20με%20Αριθμ.%20102791\ΓΔ4\10-09-2024\) παρ. 7 & 8 του άρθρου 1 – ΦΕΚ Τεύχος B’ 5130/10.09.2024 όπως αυτή τροποποιήθηκε με την με αριθμ. Υ.Α. 110490/ ΓΔ4/25-09- 2024/ ΦΕΚ 5435 Β΄/27-9-2024
16. Για την ασφάλεια των μαθητών: το έγγραφο [143074/ΓΔ4/17-11-2022](file:///C:\Users\5ο%20Γυμνάσιο\Downloads\143074\ΓΔ4\17-11-2022) του

Υπουργείου Παιδείας

1. Για το κάπνισμα: [Ν. 4633/2019 και ν. 3730/2008](file:///C:\Users\5ο%20Γυμνάσιο\Downloads\ν.%204633\2019%20και%20ν.%203730\2008)
2. <https://stop-bullying.gov.gr/>
3. [Νόμος 5029/2023 - ΦΕΚ Α 55/10.03.2023](file:///C:\Users\5ο%20Γυμνάσιο\Downloads\18.%09Νόμος%205029\2023%20-%20ΦΕΚ%20Α%2055\10.03.2023) - «Ζούμε Αρμονικά Μαζί Σπάμε τη

Σιωπή»: Ρυθμίσεις για την πρόληψη και αντιμετώπιση της βίας και του εκφοβισμού

στα σχολεία και άλλες δια τάξεις.

1. [Υ. Α. με Αριθμ. 129431/ΓΔ4/28-9- 2020/ ΦΕΚ Β ́ 4183](file:///C:\Users\5ο%20Γυμνάσιο\Downloads\20.%09Υ.%20Α.%20με%20Αριθμ.%20129431\ΓΔ4\28-9-%202020\%20ΦΕΚ%20Α%20́%204183)/ με θέμα: Σύμβουλος

Σχολικής Ζωής.

1. [20883/Γ Δ4/12-2-2020 (Β ́ 456)](file:///C:\Users\5ο%20Γυμνάσιο\Downloads\21.%09Υπ’%20αριθμ.%20Φ.14\89494\Γ%20Δ4\9-7-2020%20(B%20́%202888)%20και%2020883\Γ%20Δ4\12-2-2020%20(Β%20́%20456)) Υπουργική Αποφάση αναφορικά με την ασφαλή διενέργεια μαθητικών οδικών μετακινήσεων / «Εκδρομές-Εκπαιδευτικές επισκέψεις και μετακινήσεις μαθητών/τριών Δημόσιων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας».